Mdoda, wat deel was van die beoordelingpaneel wat Rolene Strauss en Zozibini Tunzi op internasionale verhoë laat seëvier het, sê dit gaan alles oor die geloof wat die kandidate in hulself het. “Die kroon vind sy pad na die kandidaat toe terwyl sy daarvoor soek,” sê sy.
Mdoda sê sy is op soek na iemand wat eg is en wat weet wie sy is. Sy sê uit ervaring kan ŉ mens, wanneer jy die kandidaat ontmoet, feitlik onmiddellik sien of die persoon daardie selfvertroue het.
Van Heerden, wat destyds die Mej. SA-titel by Demi-Leigh Nel-Peters oorgeneem het toe Nel-Peters as Mej. Heelal aangewys is, sê sy is geëerd om vanjaar vir die eerste keer deel van die paneel te wees.
Stephanie Weil, uitvoerende hoof van die Mej. Suid-Afrika Organisasie, sê sy is verheug oor die rekordgetal inskrywings wat vanjaar ontvang is, en dat dié inskrywings van hoë gehalte is.